polyglot-tagger/wikipedia-language-snippets-filtered huggingface dataset:
చైనా-సోవియట్ చీలికను మాన్పడానికి గోర్బచేవ్ చైనాతో మంచి సంబంధాలను కొనసాగించాడు. 1989 మేలో అతడు బీజింగ్‌ సందర్శించాడు. అక్కడ దాని నాయకుడు డెంగ్ జియాపింగ్‌ను కలిశాడు; డెంగ్ ఆర్థిక సంస్కరణపై గోర్బచేవ్ నమ్మకాన్ని పంచుకున్నాడు కాని ప్రజాస్వామ్యీకరణ కోసం చేసిన పిలుపులను తిరస్కరించాడు. గోర్బచేవ్ పర్యటన సందర్భంగా ప్రజాస్వామ్య అనుకూల విద్యార్థులు టియానాన్మెన్ స్క్వేర్లో గుమిగూడారు. కాని అతడు వెళ్ళిన తరువాత, దళాలు వారిని ఊచకోత కోశాయి. గోర్బచేవ్ ఈ ఊచకోతను బహిరంగంగా ఖండించలేదు. కాని తూర్పు బ్లాక్‌లో ప్రజాస్వామ్య అనుకూల నిరసనలను ఎదుర్కోవడంలో హింసాత్మక శక్తిని ఉపయోగించకూడదనే అతడి నిబద్ధతకు చైనా సంఘటన బలం చేకూర్చింది.
అప్పటికే రష్యన్ సోవియట్ ఫెడరేటివ్ సోషలిస్ట్ రిపబ్లిక్‌కు అధ్యక్షుడిగా ఉన్న బోరిస్ యెల్ట్‌సిన్, మాస్కో వైట్ హౌస్ లోపలికి వెళ్ళాడు. అతన్ని అరెస్టు చేసేందుకు దళాలు భవనం లోకి చొరబడకుండా నిరోధించడానికి పదుల సంఖ్యలో నిరసనకారులు భవనం వెలుపల గుమిగూడారు. తిరుగుబాటుదారులు తనను చంపమని ఆదేశిస్తారని గోర్బచేవ్ భయపడ్డాడు. అంచేత తన కాపలాదారుల చేత డాచా చుట్టూ అడ్డంకి పెట్టించాడు. అయితే, తిరుగుబాటు నాయకులు తమకు తగినంత మద్దతు లేదని గ్రహించి వారి తిరుగుబాటును ఎత్తేసారు. ఆగస్టు 21 న, వ్లాదిమిర్ క్రుచ్కోవ్, డిమిత్రి యజోవ్, ఒలేగ్ బక్లానోవ్, అనాటోలీ లుక్యానోవ్, వ్లాదిమిర్ ఇవాష్కో గోర్బచేవ్ డాచా వద్దకు వచ్చారు.
20 వ శతాబ్దపు రెండవ భాగానికి చెందిన అత్యంత ముఖ్యమైన వ్యక్తులలో ఒకడుగా గోర్బచేవ్‌ను పరిగణిస్తారు. గోర్బచేవ్ వివాదాలకు కేంద్రమయ్యాడు. నోబెల్ శాంతి బహుమతితో సహా అనేక పురస్కారాలు పొందాడు. ప్రచ్ఛన్న యుద్ధాన్ని ముగించడంలో, సోవియట్ యూనియన్‌లో మానవ హక్కుల ఉల్లంఘనలను తగ్గించడంలో, తూర్పున మార్క్సిస్ట్-లెనినిస్ట్ పరిపాలనల పతనం, జర్మనీ పునరేకీకరణ - రెండింటినీ తట్టుకోవడంలో అతడు కీలక పాత్ర పోషించినందుకు ప్రశంసలు పొందాడు. దీనికి విరుద్ధంగా, సోవియట్ పతనాన్ని ఆపలేక పోయినందుకు రష్యాలో నిందారోపణలకు గురౌతూ ఉంటాడు. ఈ సంఘటన ప్రపంచంలో రష్యా యొక్క ప్రభావం క్షీణించడానికీ, ఆర్థిక సంక్షోభానికీ దారితీసింది.
1987 సెప్టెంబరులో ప్రభుత్వం, బ్రిటిష్ బ్రాడ్‌కాస్టింగ్ కార్పొరేషన్, వాయిస్ ఆఫ్ అమెరికాల సిగ్నళ్ళను అడ్డుకోవడం ఆపేసింది. సంస్కరణలలో మతం పట్ల మరింత సహనం కూడా ఉంది; ఈస్టర్ ప్రార్థనలను మొదటిసారి సోవియట్ టెలివిజన్‌లో ప్రసారం చేసారు. రష్యన్ ఆర్థడాక్స్ చర్చి యొక్క సహస్రాబ్ది వేడుకలు మీడియాలో వచ్చాయి. స్వతంత్ర సంస్థలు, గోర్బచేవ్‌కు అత్యంత మద్దతుదార్లు. అయితే అతి-జాతీయవాద, యూదు వ్యతిరేక సంస్థ యైన పామ్యాట్ వీరిలో అత్యంత పెద్దది. ఇజ్రాయెల్‌కు వలస వెళ్లాలనుకునే సోవియట్ యూదులను అనుమతిస్తామని గోర్బచేవ్ ప్రకటించాడు. ఇంతకు ముందు దానిపై నిషేధం ఉంది.
1955 ఆగస్టులో, గోర్బచేవ్ స్టావ్రోపోల్ ప్రాంతీయ ప్రొక్యూరేటర్ కార్యాలయంలో పనిని ప్రారంభించాడు. కాని అతడు ఆ పనిని ఇష్టపడలేదు. తన పరిచయాలను ఉపయోగించుకుని కొమ్‌సొమోల్‌లో చేరాడు. ఆ ప్రాంతానికి చెందిన కొమ్‌సొమోల్‌లో ఆందోళనలు, ప్రచార విభాగానికి డిప్యూటీ డైరెక్టర్ అయ్యాడు. ఈ పదవిలో అతడు, ఆ ప్రాంతంలోని గ్రామాలను సందర్శించి అక్కడి ప్రజల జీవితాలను మెరుగుపర్చడానికి ప్రయత్నించాడు; అతడు గోర్కాయ బాల్కా గ్రామంలో ఒక చర్చా సమూహాన్ని స్థాపించాడు. తద్వారా రైతులు సామాజిక సంబంధాలను పెంపొందించుకోవడంలో సహాయపడ్డాడు.
1950లో గోర్బచేవ్ దేశంలోని ప్రతిష్ఠాత్మకమైన మాస్కో స్టేట్ యూనివర్సిటిలోని న్యాయకళాశాలకు దరఖాస్తు చేసుకున్నాడు. ఆర్డర్ ఆఫ్ రెడ్ బ్యానర్ ఆఫ్ లేబర్ అవార్డు కారణంగా ఇతనికి ప్రవేశ పరీక్షలేకుండానే యూనివర్సిటీలో సీటు లభించింది. తన 19వ యేట మొదటిసారి తన గ్రామం విడిచి చదువుకోసం మాస్కో చేరాడు. యూనివర్సిటీలో చదివే సమయంలో ఇతడు రైసా అనే యువతిని కలుసుకున్నాడు. వారిరువురూ ప్రేమించుకుని 1953, సెప్టెంబరు 23 న వివాహం చేసుకున్నారు.1955 జూన్ నెలలో గోర్బచేవ్ డిస్టింక్షన్‌తో న్యాయ పట్టా పుచ్చుకున్నాడు.
అక్టోబరు 30 న, ఇజ్రాయెల్-పాలస్తీనా శాంతి ప్రక్రియను పునరుద్ధరించే ప్రయత్నంలో భాగంగా మాడ్రిడ్‌లో ఒక సమావేశం జరిగింది. దీనికి గోర్బచేవ్ హాజరయ్యాడు. ఈ కార్యక్రమాన్ని యుఎస్, సోవియట్ యూనియన్‌లు రెండూ సహ-స్పాన్సరు చేసాయి. ఇరు దేశాల మధ్య ఇటువంటి సహకారానికి ఇది మొదటి ఉదాహరణ. అక్కడ, గోర్బచేవ్ మళ్ళీ బుష్‌ను కలిశాడు. తిరిగి వెళ్ళేటప్పుడు, గోర్బచేవ్ ఫ్రాన్స్‌లో ఆగాడు. అక్కడ అతడు మిట్టరాండ్‌తో కలిసి బయోన్నే సమీపంలోని అతడి ఇంటిలో ఉన్నాడు.
గోర్బచేవ్ 1931, మార్చి 2న సోవియట్ యూనియన్‌లోని రష్యన్ కు చెందిన స్తావ్రోపోల్‌ సమీపంలోని ప్రవాల్నోయ్ గ్రామంలో సెర్జీ ఆంధ్రేయివిచ్ గోర్బొచెవ్, మారియా పాంటెలెయవ్నా గోర్బచేవా దంపతులకు జన్మించాడు. ఇతని తండ్రి ఇతనికి విక్టర్ అని పేరు పెట్టాడు. కానీ ఉక్రేనియన్ తెగకు చెందిన ఇతని మాతామహుడు ఇతనికి బాప్తిజము ఇచ్చి, పేరును మిఖాయిల్‌గా మార్చాడు. ఇతని తల్లిదండ్రులు నిరుపేదరైతులు.
గోర్బచేవ్ బాల్యంలో సోవియట్ యూనియన్‌ను స్టాలిన్ నాయకత్వంలో కమ్యూనిస్ట్ పార్టీ పరిపాలిస్తూ ఉండేది. స్టాలిన్ తన మార్క్సిస్ట్-లెనినిస్ట్ భావాలకు అనుగుణంగా దేశాన్ని సోషలిస్ట్ సొసైటీగా మార్చడానికి సమష్టి వ్యవసాయ పద్ధతిని ప్రారంభించాడు. గోర్బచేవ్ మాతామహుడు కమ్యూనిస్ట్ పార్టీలో చేరి 1929లో ప్రవాల్నోయ్ గ్రామంలో సమష్టి వ్యవసాయక్షేత్రాన్ని ఏర్పాటు చేసి దానికి నాయకత్వం వహించాడు.
తిరుగుబాటు తరువాత, యెల్ట్‌సిన్ రష్యా గడ్డపై కమ్యూనిస్ట్ పార్టీ కార్యకలాపా లన్నిటినీ నిలిపివేసాడు. సెంట్రల్ కమిటీ కార్యాలయాలను మూసేసాడు. స్టరాయా స్క్వేర్, రెడ్ స్క్వేర్ ల వద్ద సోవియట్ జెండాతో పాటు రష్యన్ త్రివర్ణ జెండాను ఎగరేసాడు. 1991 చివరి వారాల నాటికి, క్రెమ్లిన్‌తో సహా సోవియట్ ప్రభుత్వ అవశేషాలను స్వాధీనం చేసుకోవడం ప్రారంభించాడు.
రెండవ ప్రపంచయుద్ధంలో 1941లో జర్మన్ సైన్యం సోవియట్ యూనియన్‌పై దాడి చేసింది. జర్మనీ సైనిక దళాలు 1942లో నాలుగున్నర నెలల పాటు ప్రవాల్నోయ్‌ని ఆక్రమించింది. గోర్బొచేవ్ తండ్రి సోవియట్ రెడ్ ఆర్మీలో చేరి యుద్ధంలో పాల్గొన్నాడు. జర్మనీ ఓటమితో యుద్ధం ముగిసింది. ఆ తర్వాత 1947లో ఇతని తమ్ముడు అలెగ్జాండర్ జన్మించాడు.
కోమ్‌సొమోల్‌లో యువకులను సమీకరించడంలో గోర్బచేవ్‌కు ఉన్న అనుభవం కారణంగా 1977 లో అతణ్ణి సుప్రీం సోవియట్ యువజన వ్యవహారాల స్టాండింగ్ కమిషన్ అధ్యక్షుడిగా నియమించింది.
గోర్బచేవ్ తన తల్లిదండ్రులతో సన్నిహితంగా ఉండేవాడు; 1974 లో అనారోగ్యానికి గురైన తండ్రి మరణానికి కొంతకాలం ముందు గోర్బచేవ్ ప్రివోల్నో వెళ్ళి అతడితో గడిపాడు.
భారతీయ భాషల భాషా సాంకేతిక రంగంలో ప్రత్యేకించి యంత్రానువాదంలో విశేషకృషి చేశారు. ద్రావిడ, మంగోలియన్ - టర్కిక్ భాషా కుటుంబాలకు మూలభాషను జన్యుసంబంధ ప్రక్రియల ద్వారా పునర్నిర్మాణం చేయడంలో చివరి రెండు దశాబ్దాలుగా నిమగ్నులై ఉన్నారు. భారతీయ భాషా సాంకేతిక రంగానికి సంబంధించి అనేక పత్రాలు, పుస్తకాలను ప్రచురించారు. తెలుగురాష్ట్రాలలో భాషా సంక్షోభం, ద్రావిడ, మంగోలు భాషల జన్యు సంబంధాలపై పరిశోధనా గ్రంథాలను ప్రచురిచారు. నవ్యరుషి సన్మాన్, ఆంధ్రప్రదేశ్ ప్రభుత్వ విశిష్ట పురస్కారం, కేంద్ర సాహిత్య అకాడమీ జనరల్ కౌన్సిల్ సభ్యుడిగానూ , ద్రావిడ భాషా సంఘ అధ్యక్షుడుగానూ, భారతీయభాషలలో యంత్రానువాద పథక ప్రధానపరిశోధకుడిగానూ , భారతీయ భాషల కోసం ఉపకరణాల నిర్మాణ సహవ్యవస్థకు నాయకత్వం వహించారు. అమెరికా, ఆస్ట్రేలియా, థాయలేండ్, శ్రీలంక, తైవాన్, దక్షిణ కొరియా, మంగోలియా మొదలైన దేశాలలో పర్యటించారు.
గారపాటి ఉమామహేశ్వరరావు పుట్టిందీ పెరిగిందీ విజయవాడలో ప్రాధమిక విద్యాబ్యాసం గుణదల బిషప్ గ్రాసీ హైస్కూల్లో నూ ఆ తర్వాత డిగ్రీలు లయోలా కాలేజీలో, బెనారస్ హిందూ విశ్వవిద్యాలయం, ఉస్మానియా విశ్వవిద్యాలయం, స్టేట్ యూనివర్సిటీ ఆఫ్ న్యూయార్క్, అ.సం.రా. ) విజ్ఞాన, మానవీయ శాస్త్రాలలో ఎమ్.ఎస్.సి, ఎమ్.ఏ. చదివి, భాషాశాస్త్రజ్ఞులైన ఆచార్య భద్రిరాజు కృష్ణమూర్తి, ఎఫ.ఆర్.ఎస్.ఈ పర్యవేక్షణలో చారిత్రక భాషాశాస్త్రంలో రాసిన పరిశోధనా వ్యాసానికి పి.హెచ్.డి. పట్టా పొందారు.
భారతీయ నేపథ్యంలో ముఖ్యంగా భారతీయ విశ్వవిద్యాలయాలలో, భాషా సాంకేతిక పరిజ్ఞానాన్ని మొట్టమొదటగా ప్రవేశపెట్టడం ద్వారా సంగణక భాషాశాస్త్రమనే కొత్త రంగంలో పరిశోధనలు ప్రారంభించారు. మానవీయశాస్త్ర పరిశోధనా సంస్కృతిలో కొత్త పోకడలను తీసుకువచ్చారు. కంప్యూటర్ సైన్స్, భాషాశాస్త్రం, మానవీయశాస్త్రాలతో కూడిన ప్రత్యామ్నాయ అనువర్తిత పరిశోధనలతో తెలుగూ తదితర భాషలలో అనేక ఉపకరణాలను రూపొందించి అభివృద్ధి చేశారు.
స్టీమ్‌బోట్ బిల్ జూనియర్ 1928, మే 12న విడుదలైన అమెరికా మూకీ హాస్య చలనచిత్రం. చార్లెస్ రీస్నర్ దర్శకత్వం వహించిన ఈ చిత్రంలో బస్టర్ కీటన్, టామ్ మెగ్వైర్, ఎగ్నెస్ట్ టారెన్స్, మేరియన్ బైరన్ తదితరులు నటించారు. చిత్ర ప్రధాన పాత్రధారి బస్టర్ కీటన్, ప్రపంచ చలనచిత్ర చరిత్రలోనే అత్యంత భయంకరమైన స్టంట్ ను ఈ చిత్రంలో చేశాడు.
ఈ చిత్రంలో కీటన్, స్టీమ్‌బోట్ బిల్ కొడుకు బిల్ జూనియర్ గా నటించాడు. విలియం స్టీమ్‌బోట్ బిల్ కాన్ఫీల్డ్ కు ఒక స్టీమర్ ఉంది. అతనికి ఒక కొడుకు ఉన్నాడు, కానీ ఆ పిల్లవాడి చిన్నతనంలోనే తన తల్లితో వెళ్ళిపోయాడు. తన కొడుకు రాకకోసం ఎదురుచూస్తుంటాడు. తన తల్లికి ఇచ్చిన మాటను అనుసరించి, విలియమ్ కానింగ్ జూనియర్ తన తండ్రిని కలవడానికి నదికి వెళతాడు.
అక్కడ జె.జె. కింగ్ అనే వ్యాపారవేత్త నుండి తన తండ్రికి ఎదురౌతున్న సమస్యల గురించి విలియమ్ కానింగ్ జూనియర్ తెలుసుకుంటాడు. జె.జె. కింగ్ కూతురు కిట్టి కింగ్, బిల్ జూనియర్ ఒకరినొకరు ఇష్టపడుతారు. ఒకరోజు తీవ్రమైన తుఫాను వచ్చినప్పుడు స్టీమ్‌బోట్ బిల్ బిల్, కిట్టి, జె.జె. కింగ్ లను బిల్ జూనియర్ కాపాడుతాడు.
ధరమ్ పాల్ గులాటి ప్రస్తుత పాకిస్తాన్ లోని సియాల్ కోట్ లో 1923 మార్చి 27న జన్మించారు. ఆయన తండ్రి స్థాపకుడు మహాషాయ్ చున్నీ లాల్ గులాటీ. ఆయన కుటుంబం భారత విభజన సమయంలో భారతదేశానికి వలస వచ్చారు. ఆ కుటుంబం కొంత సమయం అమృత్ సర్ లోని శరణార్థి శిబిరంలో గడిపి, తరువాత పని వెతుక్కుంటూ ఢిల్లీకి తరలివెళ్లారు. 1937 లో, అతను తన తండ్రి సహాయంతో అద్దాలు చూసే చిన్న వ్యాపారాన్ని స్థాపించాడు, తరువాత సబ్బుల వ్యాపారం, కొన్నాళ్ళు వడ్రంగి ఉద్యోగం చేసాడు ఆ తరువాత, వస్త్ర వ్యాపారం, హార్డ్వేర్ వ్యాపారం & బియ్యం వ్యాపారం. ఇలా ఏదో ఒకవిధంగా ఇలాంటి చిన్న వ్యాపారాలు చేసినా అవి ఎక్కువ కాలం నిలబడలేదు, అతను మళ్ళీ తన కుటుంబ వారసత్వంగా ఉన్న మసాలా వ్యాపారంలో తండ్రితో చేతులు కలిపాడు.
ఢిల్లీలో గులాటీ కరోల్ బాగ్ లో మసాలా దుకాణం ప్రారంభించాడు. 1953లో చాందిని చౌక్ లో రెండో షాపును అద్దెకు తీసుకున్నాడు. 1959లో గులాటి, మహాషియన్ డి హట్టి యొక్క తయారీ పరిశ్రమను ఏర్పాటు చేయడానికి న్యూఢిల్లీలోని కీర్తి నగర్ లో భూమిని కొనుగోలు చేసాడు. అక్కడి నుంచి ధరంపాల్ ఎండీహెచ్ మసాలాల బ్రాండును తయారు చేశాడు. అంచెలంచెలుగా ఎదుగుతూ వ్యాపార సామ్రాజ్యాన్ని విస్తరించి కోట్లాది రూపాయలు టర్నోవర్ సాధించాడు. ప్రస్తుతం భారతదేశంలో ఇది ప్రముఖ మసాలా కంపెనీ.
2017 నాటికి, గులాటి భారతదేశంలో అత్యధిక పారితోషికం తీసుకునే నిత్యావసర వస్తువుల కంపెనీకి గా ఉన్నాడు. ఆ ఆర్థిక సంవత్సరంలో రూ.21 కోట్లకు పైగా జీతం తీసుకున్నాడు. ఈయన చదువు 5వ త‌ర‌గ‌తి మ‌ధ్య‌లో మానేసినా భారతదేశంలోనే ఎక్కువ జీతం తీసుకుంటున్న సీఈవోగా పేరుపొందారు,దాదాపు 100 దేశాలకు ఎండీహెచ్‌ కంపెనీ తయారుచేసిన ఉత్పత్తులని ఎగుమతి చేస్తున్నారు.భారతదేశంలో అత్యధికంగా అమ్ముడయ్యే రెండవ స్పైసెస్‌ బ్రాండ్‌గా ఎండీహెచ్‌ గుర్తింపు పొందింది.
మహాశయ్ ధరమ్‌పాల్ గులాటి భారతీయ వ్యాపారవేత్త. ఇతనిని దాదాజీ అని కూడా వ్యవహరిస్తారు. ఇతను భారతీయ మసాలా కంపెనీ అయిన మహాషియాన్‌ దీ హట్టి ప్రైవేట్ లిమిటెడ్ యజమాని.
ఉద్యోగం చేస్తున్న ప్రతి తేనెటీగ ఆమె జ్ఞాపకార్థం ఒక ఆహార వనరు వద్దకు వెళ్లి దగ్గరి మూలాన్ని నిర్ణయిస్తుంది, తరువాత దాని తేనె మొత్తాన్ని అంచనా వేస్తుంది ,అందులో
ప్రతి చూపరుడు ఉద్యోగం చేసిన తేనెటీగల నృత్యాలను చూస్తాడు , నృత్యాలను బట్టి వాటి వనరులలో ఒకదాన్ని ఎంచుకుంటాడు, ఆపై ఆ మూలానికి వెళ్తాడు. దాని చుట్టూ ఒక పొరుగువారిని ఎంచుకున్న ** తరువాత, ఆమె దాని తేనె మొత్తాన్ని అంచనా వేస్తుంది.
సమూహ అని పిలువబడే తేనెటీగల సమితి సామాజిక సహకారం ద్వారా విజయవంతంగా పనులు చేయగలదు. అల్గోరిథంలో, తేనెటీగలు మూడు రకాలు: ఉద్యోగం చేసిన తేనెటీగలు, చూపరు తేనెటీగలు , స్కౌట్ తేనెటీగలు. ఉద్యోగం చేసిన తేనెటీగలు వారి జ్ఞాపకార్థం ఆహార మూలం చుట్టూ ఆహారాన్ని శోధిస్తాయి; ఇంతలో వారు ఈ ఆహార వనరుల సమాచారాన్ని చూపరుడు తేనెటీగలకు పంచుకుంటారు. చూపరు తేనెటీగలు ఉద్యోగం చేసిన తేనెటీగల నుండి మంచి ఆహార వనరులను ఎంచుకుంటాయి. అధిక నాణ్యత కలిగి ఉన్న ఆహార వనరు తక్కువ నాణ్యత కలిగిన వాటి కంటే చూపరు తేనెటీగలు ఎంచుకోవడానికి పెద్ద అవకాశం ఉంటుంది. స్కౌట్ తేనెటీగలు కొన్ని ఉద్యోగ తేనెటీగల నుండి అనువదించబడతాయి, ఇవి వాటి ఆహార వనరులను వదిలివేసి కొత్త వాటిని వెతుకుతాయి.
నమూనాలో, కాలనీలో తేనెటీగల మూడు సమూహాలు ఉన్నాయి: ఉద్యోగం చేస్తున్న తేనెటీగలు, చూపరులు , స్కౌట్స్. ప్రతి ఆహార వనరులకు ఒక కృత్రిమ ఉపాధి తేనెటీగ మాత్రమే ఉందని భావించబడుతుంది. మరో మాటలో చెప్పాలంటే, కాలనీలో పనిచేసే తేనెటీగల సంఖ్య అందులో నివశించే తేనెటీగలు చుట్టూ ఉన్న ఆహార వనరుల సంఖ్యకు సమానం. ఉద్యోగం చేసిన తేనెటీగలు తమ ఆహార వనరులకు వెళ్లి తిరిగి అందులో నివశించే తేనెటీగలు , నృత్యాలకు వస్తాయి. ఉద్యోగ మూలం వదిలివేయబడిన తేనెటీగ స్కౌట్ అవుతుంది , కొత్త ఆహార వనరును కనుగొనడం కోసం శోధించడం ప్రారంభిస్తుంది. చూపించినవారు తేనెటీగల నృత్యాలను చూస్తారు , నృత్యాలను బట్టి ఆహార వనరులను ఎన్నుకుంటారు. అల్గోరిథం యొక్క ప్రధాన దశలు క్రింద ఇవ్వబడ్డాయి .:
ఆర్టిఫిషియల్ బీ కాలనీ అల్గోరిథం అనేది తేనెటీగల ప్రవర్తనను అనుకరించే ఆప్టిమైజేషన్ టెక్నిక్, వివిధ ఆచరణాత్మక సమస్యలకు విజయవంతంగా వర్తింపజేయబడింది. సమూహ ఇంటెలిజెన్స్ అల్గోరిథంల సమూహానికి చెందినది , దీనిని కరాబోగా 2005 లో ప్రతిపాదించారు.
కంప్యూటర్ సైన్స్ , ఆపరేషన్స్ రీసెర్చ్ లో, కృత్రిమ బీ కాలనీ అల్గోరిథం అనేది తేనెటీగ సమూహాల యొక్క తెలివైన ప్రవర్తన ఆధారంగా ఒక ఆప్టిమైజేషన్ అల్గోరిథం, 2005 లో డెర్విక్ కరాబోనా ప్రతిపాదించింది.
ఉద్యోగం చేసిన తేనెటీగల సంఖ్య లేదా చూపరు తేనెటీగలు సమూహంలోని పరిష్కారాల సంఖ్యకు సమానం. యాదృచ్ఛికంగా పంపిణీ చేయబడిన పరిష్కారాల యొక్క ప్రారంభ జనాభాను ఉత్పత్తి చేస్తుంది, ఇక్కడ సమూహ పరిమాణాన్ని సూచిస్తుంది.
ప్రతి ఉద్యోగం తేనెటీగ క్రొత్త అభ్యర్థి పరిష్కారాన్ని ఉత్పత్తి చేస్తుంది దిగువ సమీకరణంగా ప్రస్తుత స్థానం యొక్క పొరుగు ప్రాంతంలో:
ఎమ్మాన్యుయేల్ మేరీ చార్పెంటైర్ మైక్రోబయాలజీ, జెనెటిక్స్ ,బయోకెమిస్ట్రీలో ఫ్రెంచ్ ప్రొఫెసర్ ,పరిశోధకురాలు. 2015 నుంచి జర్మనీలోని బెర్లిన్ లో మాక్స్ ప్లాంక్ ఇనిస్టిట్యూట్ ఫర్ ఇన్ ఫెక్షన్ బయాలజీలో డైరెక్టర్ గా పనిచేస్తున్నారు. 2018లో ఆమె ఒక స్వతంత్ర పరిశోధనా సంస్థ, మ్యాక్స్ ప్లాంక్ యూనిట్ ఫర్ ది సైన్స్ ఆఫ్ పాథోజెన్స్ ను స్థాపించారు. 2020లో చార్పెంటైర్ ,జెన్నిఫర్ డౌడ్నా లు రసాయన శాస్త్రంలో "జీనోమ్‌ ఎడిటింగ్‌’ విధానంలో వారు చేసిన పరిశోధనలకు" నోబెల్ బహుమతి పొందారు. జన్యుసవరణ ప్రక్రియ క్రిస్పర్‌-కాస్‌9 (-9 క్లస్టర్డ్‌ రెగ్యులర్లీ ఇంటర్‌స్పే్‌సడ్‌ షార్ట్‌ పాలిండ్రోమిక్‌ రిపీట్స్‌ అండ్‌-క్రిస్పర్‌ అసోసియేటెడ్‌ ప్రొటీన్‌ 9)ను అభివృద్ధి చేసినందుకు వీరికి ఈ పురస్కారాన్ని ప్రకటించారు.
చార్పెంటైర్ 1993 నుండి 1995 వరకు పియర్ ,మేరీ క్యూరీ విశ్వవిద్యాలయంలో బోధనా సహాయకురాలి గా ,1995 నుండి 1996 వరకు ఇన్స్టిట్యూట్ పాశ్చర్ లో పోస్ట్ డాక్టోరల్ ఫెలోగా పనిచేశారు. ఆమె .కు తరలి వెళ్లి, 1996 నుండి 1997 వరకు న్యూయార్క్ లోని రాక్ ఫెల్లర్ విశ్వవిద్యాలయంలో పోస్ట్ డాక్టరల్ ఫెలోగా పనిచేసింది. ఈ సమయంలో, చార్పెంటియర్ మైక్రోబయాలజిస్ట్ ఎలైన్ తుమనేన్ యొక్క ప్రయోగశాలలో పనిచేసింది .టుయోమానెన్ ల్యాబ్ లో వ్యాధికారక స్ట్రెప్టోకాకస్ న్యూమోనియే తన జన్యువును మార్చడానికి మొబైల్ జన్యు మూలకాలను ఎలా ఉపయోగించుకుందో పరిశోధించింది. . న్యుమోనియా వాంకోమైసిన్ నిరోధకతను ఎలా అభివృద్ధి చేస్తుందో చూపించడానికి చార్పెంటియర్ కూడా సహాయపడింది.
డిఎన్ఎ ను కత్తిరించినట్లయితే, జీవిత సంకేతాన్ని తిరిగి రాయడం తేలిక.చార్పెంటియర్ ,డౌడ్నా 2012 లో / 9 జన్యు కత్తెరను కనుగొన్నప్పటి నుండి వాటి ఉపయోగం చాలా పెరిగినది ఈ సాధనం ప్రాథమిక పరిశోధనలో చాలా ముఖ్యమైన ఆవిష్కరణలకు దోహదపడింది, దీనిని ఉపయోగించి మొక్కల పరిశోధకులు అచ్చు, తెగుళ్ళు ,కరువును తట్టుకునే పంటలను అభివృద్ధి చేయగలిగారు. ఈ పద్దతి ద్వారా ఇప్పడు కొత్త క్యాన్సర్ థెరపీల యొక్క వైద్య పరీక్షలు జరుగుతున్నాయి,వంశపారంపర్యంగా వచ్చే వ్యాధులను నయం చేయాలనే కల సాకారం కాబోతున్నారు. సాంకేతికత జీవశాస్త్రాలపై విప్లవాత్మక ప్రభావాన్ని చూపిస్తుంది.
చార్పెంటియర్‌కు అనేక అంతర్జాతీయ బహుమతులు, అవార్డులు ,రసీదులు లభించాయి, వీటిలో లైఫ్ సైన్సెస్‌లో బ్రేక్ త్రూ ప్రైజ్, మెడిసిన్ కోసం లూయిస్-జీంటెట్ ప్రైజ్, గ్రుబెర్ ఫౌండేషన్ ఇంటర్నేషనల్ ప్రైజ్ ఆఫ్ జెనెటిక్స్, లీబ్నిజ్ ప్రైజ్, జర్మనీ యొక్క అత్యంత ప్రతిష్టాత్మక పరిశోధన బహుమతి, జపాన్ ప్రైజ్ ,నానోసైన్స్లో కావలి బహుమతి. జెన్నిఫర్ డౌడ్నా ,ఫ్రాన్సిస్కో మోజికా సంయుక్తంగా బిబివిఎ ఫౌండేషన్ ఫ్రాంటియర్స్ ఆఫ్ నాలెడ్జ్ అవార్డును ఆమె గెలుచుకుంది.
ఫ్రాన్స్ లోని జువిసీ-సూర్-ఓర్జ్ లో 1968లో జన్మించిన చార్పెంటైర్ పారిస్ లోని పియేర్ అండ్ మేరీ క్యూరీ విశ్వవిద్యాలయంలో లో బయోకెమిస్ట్రీ, మైక్రోబయాలజీ ,జెనెటిక్స్ అభ్యసించారు. ఆమె 1992 నుండి 1995 వరకు ఇన్ స్టిట్యూట్ పాశ్చర్ లో గ్రాడ్యుయేట్ విద్యార్థిగా, ,ఒక పరిశోధన డాక్టరేట్ ను పొందారు. చార్పెంటర్ ప్రాజెక్ట్ యాంటీబయాటిక్ నిరోధకతలో ఇమిడి ఉన్న అణు యంత్రాంగాలను పరిశోధించింది
చార్పెంటియర్ తన ఆవిష్కరణను 2011 లో ప్రచురించారు. అదే సంవత్సరం, జెన్నిఫర్ డౌడ్నా అనే అనుభవజ్ఞురాలైన ఆర్‌ఎన్‌ఎపై అపారమైన జ్ఞానం ఉన్న జీవరసాయన శాస్త్రవేత్త ఆమె సహకారాన్ని ప్రారంభించింది. వారిద్దరూ కలిసివారు ఒక పరీక్షనాళికలో బాక్టీరియా యొక్క జన్యు కత్తెరను తిరిగి సృష్టించడానికి ,కత్తెర యొక్క పరమాణు భాగాలను సరళీకృతం చేయడంలో విజయవంతమయ్యారు, తద్వారా అవి ఉపయోగించడానికి సులభమైనాయి.
2015 లో అతను జర్మనీలోని మాక్స్ ప్లాంక్ సొసైటీలో సభ్యుడయ్యాడు, బెర్లిన్ లోని ఇన్స్టిట్యూట్ ఫర్ ఇన్ఫెక్షియస్ బయాలజీ డైరెక్టర్ అయ్యాడు . షార్పాంటి 2016 నుండి బెర్లిన్ లోని హంబోల్ట్ విశ్వవిద్యాలయంలో గౌరవ ప్రొఫెసర్ గా పనిచేశారు. అతను 2018 నుండి పాథాలజీ కోసం మాక్స్ ప్లాంక్ యూనిట్ వ్యవస్థాపకురాలిగా ఇంకా యాక్టింగ్ డైరెక్టర్‌గా ఉన్నారు.
వాటి సహజ రూపంలో, కత్తెర వైరస్ ల నుండి ను గుర్తిస్తుంది, కానీ చార్పెంటర్ ,డౌనా లు ముందుగా నిర్ణయించిన ప్రదేశంలో ఏ అణువునైనా కత్తిరించగలిగేవిధంగా వాటిని నియంత్రించవచ్చని నిరూపించారు.
2017 – ఆల్బనీ మెడికల్ సెంటర్ ప్రైజ్ (జెన్నిఫర్ డౌడ్నా, లూసియానో మార్రాఫిని, ఫ్రాన్సిస్కో మొజికా, ఫెంగ్ జాంగ్ లతో కలిసి సంయుక్తంగా)
1963 చట్టం ప్రకారం కేంద్ర ప్రభుత్వ ప్రతినిధులతో పాటు, ఇతర ధర్మకర్తలు ప్రాతినిధ్యం వహించేటట్లు వీలుకల్పించబడింది. అందలో ఓడరేవులో పనిచేసే కార్మికులలో కనీసం ఇద్దరు ప్రతినిధులుకు, ఓడ యజమానులుకు ముగ్గురుకు సెయిలింగ్ నాళాల యజమానులు రవాణాదారులు కేంద్ర ప్రభుత్వ అభిప్రాయం ప్రకారం ఇతర ఆసక్తులు కలిగిన స్థానికులుకు ప్రాతినిధ్యం లభించింది.ధర్మకర్తల మండలికి ఆచరణాత్మకంగా స్వయంప్రతిపత్తి నామమాత్రంగా ఉంటుంది.దీనిమీద కేంద్ర ప్రభుత్వానికి విస్తృత అధికారాలు ఉన్నాయి. ఓడరేవులో పనిచేసే కార్మికులను సూచించే ట్రేడ్ యూనియన్ నాయకులను మామూలుగా 1990 ల ప్రారంభం వరకు ధర్మకర్తల మండలికి నియమించారు. అయితే కంటైనరైజేషన్ రావడంతో గణనీయంగా ప్రధాన నౌకాశ్రయాల వద్ద స్టీవెడోర్ ఉద్యోగులను తగ్గించింది. దాని పర్యవసానంగా వివిధ పోర్ట్ ట్రస్టులపై కార్మిక ప్రాతినిధ్యం ఇటీవల సేవలు, పరిపాలన విధులను నిర్వహిస్తున్న శాశ్వత ప్రభుత్వ ఉద్యోగుల నుండి తీసుకోబడిన పౌర సేవకులతో నింపారు.
నౌకాశ్రయ పాలకసంస్థ , ఇది భారతదేశ పౌర, సముద్ర చట్టం ప్రకారం, వాణిజ్య నౌకాశ్రయం ద్వారా సరుకులు రవాణా, వాణిజ్యాన్ని నిర్వహించడానికి చట్టబద్ధమైన అధికారంతో ఏర్పడిన ఒక పరిపాలనా సంస్థ.భారత నౌకాశ్రయ పాలకసంస్థ చట్టం ఆమోదించిన తరువాత భారతదేశపు మొట్టమొదటి నౌకాశ్రయ పాలకసంస్థ 1870 లో కలకత్తా నౌకాశ్రయానికి స్థాపించబడింది. ఆ తరువాత ఇలాంటి పాలక సంస్థలు 1879 లో బొంబాయి,1905 లో మద్రాసు నౌకాశ్రయాలకు ఏర్పాటు చేయబడ్డాయి.నౌకాశ్రయ పాలకసంస్థ పరిపాలనను 1963 లో జాతీయ ప్రభుత్వ పరిధిలోకి తీసుకురాబడింది.దీనివలన "ప్రధాన ఓడరేవులను" సముద్ర తీర ప్రాంతంలోని, సముద్రతీరంలో ప్రక్కనే ఉన్న ప్రభుత్వ భూములను నౌకాశ్రయ పాలకసంస్థ యాజమాన్యంతో ప్రకటించటానికి వీలు కల్పించింది. గతంలో వివిధ చట్టాల క్రింద స్థాపించబడిన అన్ని ఓడరేవులను పరిధిలోకి తీసుకువచ్చారు ఈ కొత్తగా అమలు చేయబడిన చట్టం.
ప్రస్తుతం భారతదేశంలో 13 "ప్రధాన ఓడరేవులు" ఉన్నాయి. ఎన్నోర్ పోర్ట్ మినహా మిగిలినవి నౌకాశ్రయ ధర్మకర్తల పాలకసంస్థ నిర్వహించబడతున్నాయి. ఎన్నోర్ నౌకాశ్రయం అనేది భారత ప్రభుత్వ సంస్థ. ఇది హామీ ద్వారా పరిమితం చేయబడింది. ఇది పూర్తిగా జాతీయ ప్రభుత్వానికి చెందింది.
కురుక్షేత్రంలో, బ్రహ్మ సరోవర్‌తో పాటు, ఇతర ముఖ్యమైన ప్రదేశాలు జ్యోతిసార్ సన్నిహిత్ సరోవర్ . యాత్రికులు భీష్మ కుండ్, సూర్య కుండ్, స్థానేశ్వర మహాదేవుడి ఆలయాన్ని కూడా సందర్శిస్తారు (ఇక్కడ పాండవులు కృష్ణుడితో కలిసి శివుడిని ప్రార్థించి, మహాభారత యుద్ధంలో విజయం కోసం అనుగ్రహం పొందారు)
ఇది వేద యుగానికి, శ్రీకృష్ణుడికి మహాభారతానికీ సంబంధం ఉన్న ప్రదేశం కాబట్టి, ఇది హిందువుల తీర్థయాత్రల్లో ముఖ్యమైనది. ఇది "శ్రీకృష్ణుడికి" సంబంధించిన 3 ప్రధాన పుణ్యక్షేత్ర యాత్రలలో ఒకటి. అవి హర్యానాలోని "కురుక్షేత్రానికి చెందిన 48 కోసుల పరిక్రమ", ఉత్తర ప్రదేశ్, మధుర లోని " బ్రజ్ పరికర్మ", గుజరాత్, ద్వారకాధీశ ఆలయంలోని "ద్వారక పరిక్రమ "
48 కోసుల ప్రదక్షిణ అంటే హర్యానా లోని పవిత్ర నగరం కురుక్షేత్ర చుట్టూ వివిధ మహాభారత సంబంద ప్రదేశాలకు, ఇతర వేద యుగపు తీర్థాలకూ చేసే తీర్థయాత్ర. హిందీలో దీన్ని 48 కోసుల పరిక్రమ అని అంటారు. కురుక్షేత్ర నగరం చుట్టూ అనేక తీర్థస్థలాలు ఉన్నాయి. ఈ స్థలాలన్నింటినీ సందర్శించడమంటే పూర్తి ప్రదక్షిణ చేసినట్లు అర్థం. ఈ మ్యాపు ఈ స్థలాలను పూర్తిగా చూపిస్తుంది.
శ్రీకృష్ణుడు, కౌరవులు, పాండవులు ఈ ప్రాంతంలో సందర్శించారు, నివసించారు. ఇది వారి కర్మభూమిగా భావిస్తారు. దీనికి హిందూ మతం యొక్క ఐదు శాస్త్రీయ అంశాలు పంచ తత్వాలకు కూడా సంబంధం ఉంది. ఈ ప్రదక్షిణ యాత్రకు కేంద్రం బ్రహ్మ సరోవర్.
యమునా జిల్లాలో, కపాల మోచన ఆది బద్రి శ్రీ సరస్వతీ ఉద్గమ తీర్థం ముఖ్యమైన స్థలాలు. సరస్వతీ ఉద్గమ తీర్థం వద్ద సరస్వతీ నది శివాలిక పర్వతాల నుండి మైదాన ప్రాంతం లోకి ప్రవేశిస్తుంది కాబట్టి ఇక్కడ సరస్వతీ దేవిని పూజిస్తారు.
యాత్రికులు పెహోవా లోని హిందూ వంశవృక్ష పత్రాల్లో చూసి తమ పూర్వీకులలో ఎవరెవరు ఈ క్షేత్రాలను సందర్శించారో తెలుసుకుంటారు. అలాగే తమ సందర్శనను వాటిలో నమోదు చేసుకుంటారు. పాండాలు ఈ పత్రాలను నిర్వహిస్తారు.
వీటితో పాటు యాత్రికులు పెహోవా కూడా సందర్శిస్తారు. ఇదొక పురాతన నగరం. దాని ప్రసక్తి స్కాంద పురాణం, మార్కండేయ పురాణం, వామన పురాణం వంటి పురాణాల్లో ఉంది. ఇక్కడ సరస్వతి తీర్థం, పృథూదకం వంటి పుణ్య తీర్థాలున్నాయి
కురుక్షేత్ర: బ్రహ్మ సరోవర్, స్థానేశ్వర్ మహాదేవ్ ఆలయం, సన్నిహిత్ సరోవర్, జ్యోతిసార్, కురుక్షేత్ర హిందూ వంశావళి రిజిస్టర్లు
జనగణన పట్టణాలను పట్టణ ప్రాంతాలుగా గుర్తించే ప్రక్రియను ప్రారంభించడానికి చర్యలు తీసుకోవాలని భారత ప్రభుత్వ పట్టణ అభివృద్ధి మంత్రిత్వ శాఖ 2016 మేలో వివిధ రాష్ట్రాలను కోరింది. ఈ ప్రాంతాల ప్రణాళికాబద్ధమైన అభివృద్ధి కోసం చట్టబద్ధమైన పట్టణ స్థానిక సంస్థ ఏర్పడాలంటే వాటి మార్పిడి అవసరం అనేది ప్రభుత్వ వాదన. కేంద్ర ప్రభుత్వ పట్టణాభివృద్ధి శాఖ కార్యదర్శి రాజీవ్ గౌబా ఒక ప్రకటనలో ఇలా అన్నాడు:
జనగణన పట్టణం అనేది ఒక రకమైన పట్టణం. ఇది ఉన్న దేశాన్ని బట్టి, దీనికి కొన్ని ప్రత్యేక లక్షణాలుంటాయి.జనగణన పట్టణాలును చట్టబద్ధమైన పట్టణాలుగా పరిగణించుతారు.వీటిని నిర్వచించటంలో భారత జనాభా గణాంకాల శాఖ ప్రముఖ పాత్ర వహించింది.
అధికారికంగా పట్టణం అని ప్రకటించనిది, ఒక పట్టణం లాగా నిర్వహించబడనిదీ, కానీ జనాభా ప్రకారం అది పట్టణ లక్షణాలు ఉన్న దాన్ని భారతదేశంలో జనగణన పట్టణం అంటారు. అలాంటి పట్టణాలకు కింది లక్షణాలు ఉంటాయి:
ప్రణాళిక లేకుండా, తాత్కాలిక ప్రాతిపదికన చాలా కాలం పాటు మౌలిక సదుపాయాలను నిర్మించుకుంటూ పోతే, ప్రణాళికాబద్ధమైన పట్టణాభివృద్ధికి అవకాశం కోల్పోవచ్చు."
భారతదేశంలో జనగణన పట్టణాలకు ఉదాహరణలు: తెలంగాణలోని ఘట్‍కేసర్, బాచుపల్లి ఆంధ్రప్రదేశ్‌లో పీలేరు, వడ్డేశ్వరం
సి.ఇ. బాట్స్ రాసిన ' ది గెజిటీర్ ఆఫ్ కాశ్మీర్ ' అనే తన పుస్తకంలో, 1846లో జమ్మూ కాశ్మీర్ రాష్ట్రం ఏర్పడటానికి ముందు, చీనాబ్ నది కుడి ఒడ్డున 15 ఇళ్లతో కూడిన ఒక చిన్న గ్రామం నాష్‌బ్యాండ్ అని పిలువబడింది.జమ్మూకు చెందిన రాజా గులాబ్ సింగ్ జమ్మూ కాశ్మీరుకు ప్రాంతానికి మహారాజా అయినప్పుడు,అతను రాయల్ కార్వాన్సు కదలిక కోసం శ్రీనగర్ చేరుకోవడానికి జమ్మూ-ఉధంపూర్-బనిహాల్ మార్గాన్ని అనుసరించాడు.ఈ ప్రక్రియలో రాయల్ యాత్రికులు కోసం, రాంబన్ విడిది స్టేషనుగా హోదాను పెంచాడు.ప్రస్తుత రాంబన్ సమీపంలో ఒక పక్కా భవనం, చీనాబ్ నది దాటడానికి ఒక చెక్క వంతెనను నిర్మించాడు.సుఖ్‌దేవ్ సింగ్ చాడక్ తన ' మహారాజా రణబీర్ సింగ్ ' పుస్తకంలో జమ్మూ నుండి శ్రీనగర్ వరకు బనిహాల్ మీదుగా ఒక బండి ప్రయాణించే రహదారి నిర్మాణానికి, రంబాన్ వద్ద చినాబ్ నదిపై వేలాడే వంతెన కోసం మహారాజా ఉత్తర్వులు జారీ చేశాడని రాశాడు.ఈ రహదారి ప్రస్తుతం జాతీయ రహదారి గా మారింది.ఇప్పుడు ఇది నాలుగు వరుసల మార్గంగా మారింది. ఈ రహదారి అభివృద్ధితో, రాంబన్ హాల్టింగ్ స్టేషను చాలా అభివృద్ధి చెందింది.ఇప్పుడు దీనికి జిల్లా ప్రధాన కార్యాలయ హోదా లభించింది.
రాంబాన్ సమీపంలోని ఒక పర్వతం పైభాగంలో గజ్‌పత్ కోట అని పిలువబడే ఒక ముఖ్యమైన కోట ఉంది. ఒకసారి షేక్ అబ్దుల్లాను ఈ కోటలో కొన్ని రోజులు జైలులో ఉంచినట్లు చెబుతారు.1825 లో గులాబ్ సింగ్ ఈ కోటలో బింబార్‌కు చెందిన రాజా సుల్తాన్ ఖాన్‌ను ఖైదు చేశారని తెలుస్తుంది.సుల్తాన్ ఖాన్ అక్కడ మరణించిన తరువాత, చందర్‌కోట్‌లో ఖననం చేయబడ్డాడు.1858 లో రాజౌరి గవర్నర్ మీన్ హతు సింగ్, మహారాజా బంధువులు అప్పటి రాష్ట్ర ప్రభుత్వానికి వ్యతిరేకంగా తిరుగుబాటు చేసి మహారాజా రణబీర్ సింగ్‌ను చంపడానికి ప్రయత్నించారు.మీన్ హతును అరెస్టు చేసి గజ్‌పత్ కోటకు తరలించారు.
రంబాన్ భారతదేశంలోని జమ్మూ కాశ్మీరు రాష్ట్రం, రంబాన్ జిల్లాలోని ఒక పట్టణం.ఇది రంబాన్ జిల్లాకు పరిపాలనా కేంద్రస్థానం.ఇది జాతీయ రహదారి -1 ఎ లో చినాబ్ లోయలోని చీనాబ్ నది ఒడ్డున ఉంది. జమ్మూ నుండి 150 కి.మీ.దూరంలో, శ్రీనగర్ నుండి సుమారు 150 కి.మీ. దూరంలో ఉంది.ఇది జమ్మూ-శ్రీనగర్ జాతీయ రహదారిపై దాదాపు కేంద్ర బిందువుగా మారింది.
లెన్స్ కేంద్రం రెటీనా మధ్య దూరం స్థిరంగా ఉంటుంది. కావున, సరైన దృష్టిని సాధించడానికి అవసరమైన ఫోకల్ పొడవు లెన్స్ ఆకారంలో మార్పు తో సాధింపబడుతుంది. సిలియరీ శరీరంలోని ఫైబర్స్, వరుసగా దూర లేదా సమీప వస్తువుల దృశ్యాన్ని గ్రహించుట కోసం లెన్స్‌ను చదును చేయడం లేదా గట్టిపరచడం ద్వారా దీనిని సాధిస్తాయి. దృశ్య అక్షం వెంట లెన్స్ రెటీనా మధ్య దూరం సుమారు 14 17 మిమీ మధ్య ఉంటుంది, ఇది అవసరమైన దృష్టిని బట్టి ఉంటుంది. కాంతి గ్రాహకాల సాపేక్ష ఉత్తేజితం ద్వారా దృశ్య అవగాహన జరుగుతుంది, ఇది రేడియంట్ శక్తిని విద్యుత్ ప్రేరణలుగా మారుస్తుంది. అవి చివరికి మెదడు చేత డీకోడ్ చేయబడతాయి.
కాంతి కిరణాలు, కన్ను గుడ్డు పై ఉన్న లెన్స్ లేదా కటికం ద్వారా కంటి లోకి ప్రవేశించి రెటీనా పైన పడతాయి. రెటీనా లో రాడ్లు కోన్స్ అను సెన్సారీ నోడ్యూల్స్ ఉంటాయి. రాడ్లు దృశ్యం లోగల పరిస్థితులపై సాధారణ / విస్తృత సమాచారాన్ని పొందడానికి తక్కువ లైటింగ్ పరిస్థితులలో చూడటానికి కంటికి సహాయపడతాయి. శంకువులు మరిన్ని వివరాలు, రంగు సమాచారం ఫోకస్ ఉన్న ప్రాంతం ప్రకాశవంతమైన విరుద్ధతను తెలపడానికి ఉపయోగపడతాయి.ఫోవియా అనేది రెటీనాపై ఉండే ఒక చిన్న గొయ్యి. అక్కడ రాడ్లు ఉండవు ఎక్కువ శంకువులు ఉంటాయి.
గ్రాహకాలు లేని ప్రాంతం మినహా, మిగిలిన ప్రాంతం అంతా గ్రాహకాలు ఫోవియా చుట్టూ రేడియల్‌గా సుష్టంగా ఉంటాయి. ఫోవియా మధ్య ప్రాంతంలో శంకువులు చాలా దట్టంగా ఉంటాయి. రాడ్లు కేంద్రం నుండి సాంద్రత సుమారు 20 ఆఫ్ అక్షం వరకు పెరుగుతాయి. ఆ తరువాత, వాటి సాంద్రత రెటీనా అంచుకు తగ్గుతుంది. దృశ్య అక్షం మధ్యలో మనం చాలా వివరణాత్మక సమాచారాన్ని పొందటానికి కారణం ఇదే. అయితే మిగిలిన క్షేత్రం నుండి సాధారణ సమాచారం మనకు లభిస్తుంది .
మానవులకు చాలా విస్తృతమైన ప్రకాశ తీవ్రత స్పెక్ట్రం కలదు. ఇందులో రాడ్లు తక్కువ తీవ్రతలను, శంకువులు అధిక తీవ్రతలను బాగా గుర్తిస్తాయి. కానీ, దురదృష్టవశాత్తు, ఈ డైనమిక్ ప్రకాశ పరిధిని మానవ నేత్రం ఒకేసారి గమనించలేదు. కాబట్టి, ఈ పనిని, నేత్ర సున్నితత్వాన్ని మార్చడం ద్వారా సాధించవచ్చు. ఈ దృగ్విషయాన్ని ప్రకాశం అనుసరణ అంటారు.